Dib U-eegista Warqadda Colt ee 3/5/21

Kormeerayaasha guud ee qaaliga ahaw,

Waxaan qoraal idinkugu soo gudbinayaa sharci caafimaad iyo badbaadada ee muhiim ah oo ay soo gudbiyeen Guddiga Waxbarashada Gobolka: 581-022-XXXX Ka mid Ahaansahaha Dhammaan Ardayda.

**ODE waxay aqoonsan tahay in caafimaadka iyo badbaadada ardaygu ay yihiin aasaaska waxbarashada iyo in ardayda oo dhan ay xaq u leeyihiin khibrad waxbarasho oo tayo sare leh, oo ka madax banaan takoor ama dhibaateyn ku saleysan aragti midab, diin, aqoonsi jinsi, nooca galmada, naafonimada, ama asal qaran, iyo cabsi ama nacayb la'aan, cunsuriyad ama rabshad la'aan.** Shaqaalaha iyo hoggaamiyeyaashu sidoo kale waxay xaq u leeyihiin inay ka shaqeeyaan deegaanno ka xor ah takooris ama dhibaatayn, booqdayaashuna waa inay awood u yeeshaan inay ka qaybgalaan hawlaha dugsiga iyagoon u cabsanayn badbaadadooda.

**Ka Mid Ahaanshaha Arday** **Kasta** ee OAR waa tallaabo muhiim u ah abuuritaanka jawi iskuul oo badbaado ah oo loo wada dhan yahay halkaasoo dhammaan kwa kaqeybqaata bulshada dugsiyadeena ay dareemayaan soo dhaweyn.

**Gundhig**

Bishii Luulyo ee la soo dhaafay, arday dhigta dugsiga sare ee Oregon ayaa warqad u diray Badhasaabka Kate Brown oo weydiisatay caawimaad. Warqaddaa, ardaygu wuxuu ku nuuxnuuxsaday muhiimadda ay leedahay in laga mamnuuco calanka Isbahaysiga dugsiyada dadweynaha ee Oregon. Waa siduu ardayga yiriye, “Mamnuucidda calanka isbahaysiga ayaa aad uga fog ficil lagu farxad galiya dadka qaar kaliya. Waxay muujineysaa ardayda iyo barayaasha in Gobolka Oregon uu u arko iyaga halganka ay ugu jiraan in loo tixgeliyo inay la siman yihiin isla markaana ka caawinaysa la dagaallanka midabtakoorka...Waqtigan xaadirka ah waa xilli kufiican Oregon inuu hogaamiye u noqoto muwaadiniinteeda iyo dhamaan Maraykanka oo ay rakibto xeerkan soo daahday.”

Aragtidan ardaygan kuma kali aha. Dhawrkii sano ee la soo dhaafey,ODE waxaa soo gaadhay cabashooyin ama waxaa laga war geliyey dhacdooyin badan oo la xiriira astaamaha nacaybka sida swastikas, calanka isbahaysiga, iyo xarigga daldalaadda. Dhacdooyinkan waxay carqaladeeyeen waxbarashada ardayda ee guud ahaan Oregon.

Jawaabteeda, badhasaab Brown waxay warqad u qortay gudoomiyaha gudiga waxbarashada ee gobolka iyo aniga iyadoo nagu boorinayso "inaan si deg deg ah wax uga qabano oo aan wax ka qabano oo aan saxno saameynta xun ee astaamaha nacaybka iyo muujinta kale ee hadalada nacaybka ku leeyihiin ardayda dhigata iskuulada dawlada Oregon." Waxay codsatay in Guddigu dejiyo sharciyo lagu hubinayo in arday Oregon ah "aanan lagu xukumin ficillo ama muujinta nacayb, dulqaad la'aan, takoorid, ama cunsuriyayn ah." Guddigu wuxuu warqad la mid ah ka helay Wakiilada McKeown iyo Brock-Smith iyaga oo ka codsanaya inay tallaabo degdeg ah qaadaan.

Ardaygan iyo kuwa kale ee ka yimid guud ahaan Oregon waxay u bareereen inay na tusaan carqaladeynta iyo waxyeelada daran ee astaamaha nacaybku keenaan. Markaan ka maqalno ardayda in amnigooda, caafimaadkooda maskaxeed, fayoobidooda iyo awooddooda waxbarashada la halis gelinayo, waa inaan dhageysanno, aaminno, oo aan tallaabo degdeg ah qaadno. Xeer isbaddelkan wuxuu bilaabaa ficilkaas.

Gudaha Oregon, waxaan qiimeyneynaa xorriyadda iyo mas'uuliyadda labadaba, waxaana naloo xilsaaray hubinta **Ka Mid ahaanshaha Arday Kasta**. Tan macnaheedu waxa weeye awoodsiinta bulshooyinka dugsigeenna xorriyadda hadalka iyadoo laga saarayo caqabadaha hor-taagan horumarka waxbarasho ee ardayda, oo ay ku jiraan mamnuucista muujinta astaamaha nacaybka ee kicin kara cabsida iyo rabshadaha, oo sababa dhibaato shucuureed iyo naxdineed. Jiritaanka astaamaha nacaybka ee ku saleysan jinsiyada, midabka, diinta, aqoonsiga jinsiga, nooca galmada, naafonimada ama asalka qaran ayaa sababa waxyeelo, waxayna si weyn u carqaladeyaan howlaha iskuulka. Marka hal qof oo ka mid ah bulshada iskuulka loola dhaqmo si liidata, qof walba wuu dhibtoodaa.

 Tilmaanta Badhasaabka Gobolka Brown, Guddiga Waxbarashada ee Oregon waxay meel mariyeen xeerka **Ka Mid Ahaanshaha Arday Kasta**, kaa oo mamnuucaya astaamaha nacaybka, oo ay ku jiraan saddex ka mid ah astaamaha ugu caansan ee nacaybka - xariga daldalaadda, astaamaha fikradaha/caqiidada ururada la mid ah kuwa Nazi iyo calanka dagaalka ee gobolada macaaradka ee isbahaystay ee Maraykanka.. Waxay uga baahan tahay degmooyinku inay qaataan oo ay hirgeliyaan xeerar iyo nidaamyo mamnuucaya in saddexdan nooc ee ah astaamaha nacaybka lagu adeegsado ama lagu muujiyo barnaamij kasta ama waxqabadyada uu dugsigu kafaalo qaado marka laga reebo halka loo adeegsanayo manhajka waxbaridda ee la jaanqaadaya Heerarka Gobolka Oregon markay tahay Janaayo 1, 2021. Tani waxay khuseysaa labaduba jawiga waxbarashada ee shaqsiyeed iyokan onlaynka.

**Badbaadada iyo Caafimaadka**

Sida dhamaan OAR-yada, badbaadada iyo caafimaadka ardayda waa mudnaanteena koowaad. Takoorida, ka saarida, faqooqidda, dhibaataynta iyo adeegsiga astaamaha nacaybka iyo hadalada nacaybka ayaa ah kuwo isku dhafan oo wajiyo badan leh, had iyo jeerna muujiyo dhibaatooyinka nidaami ah ee aan ahayn falxumo shaqsiyeed. Tallaabooyinka edbinta ee degdegga ah, xeerarka dulqaadasho la'aanta iyo falcelinta kale ee ciqaabta ah ayaa had iyo jeer qaababkan kala duwan ka doorbida xal degdeg ah. Hababkani wax yar ayey ka beddelaan fikradaha iyo eexashada ka dhalatay xumada, iyo badanaa rabshadaha, waxayna fursad yar u siisaa koritaanka, bogsiinta ama fahamka.

Ka warqabka dhaawac-maskaxeedka, bogsiin ku salaynta, iyo habab waxbarasho ayaa loo baahan doonaa si loo xalliyo sababaha aasaasiga ah iyo cawaaqibta falalkan waxyeellada leh, iyo in la abuuro fursado barid iyo barasho iyadoo laga fogaanayo eedeyn, ciqaab, ama sii xumeynta fikradaha iyo eexyada laga yaabo inay keeneen dhacdada (dooyinka) hore. Waxaan sii wadi doonnaa inaan ku taageerno degmo dugsiyeedyada sameynta sharciyada, xeerarka, iyo habraacyada iyadoo la siinayo hagitaan iyo ilo lagu taageerayo hirgelinta xeerarkan bilaha soo socda.

Wadajir, waa inaan ilaalinaa caafimaadka bulshada dugsiyadeena anagoo ka saareyna caqabad kasta oo ka hortaagan awooda ardayga inuu horumar gaaro. Ardaydu waxay codsadeen in gobolka guud ahaanba uu raaco hogaankooda. Waxaan ku kalsoonahay dhalinyarada iyo bulshoooyinka Oregon oo dhan inay noo horseedaan mustaqbal kaa oo dhamaan ardayda, shaqaalaha iyo qoysaskaba lagu soo dhaweynayo bulshooyinka iskuulka. Waa mas'uuliyaddayada wadajirka ah inaan hubinno **Ka Mid Ahaanshaha Arday Kasta**.

Waad ku mahadsan tahay taageerida caafimaadka iyo badbaadada ardayda iyo barayaasha. Fadlan dib u eeg hagista aan ku lamaannay warqaddan una soo gudbi wixii su'aalo ama talo ah ah EveryStudentBelongs@state.or.us.

Daacaadnimo,

Colt Gill

Agaasimaha Waaxda Waxbarashada Gobolka Oregon